# **NARVA LINNAVOLIKOGU**

## OTSUS

# Narva linn \_\_\_\_\_\_02.2019 nr \_\_\_\_\_

**Narva Linnavolikogu 25.03.2004 otsuse nr 31/30 „Tallinna mnt 81 läänepoolse maa-ala detailplaneeringu algatamine” kehtetuks tunnistamine ja detailplaneeringu menetluse lõpetamine**

**1. Asjaolud ja menetluse käik**

Tallinna mnt 81 läänepoolse maa-aladetailplaneering on algatatud Narva Linnavolikogu 25.03.2004 otsusega nr 31/30**.** Algatamise taotluse esitas ja detailplaneeringu läbiviimist finantseerib Elke Rakvere AS (endise nimega HAT-Auto AS).

Detailplaneeringu menetlus on kestnud üle 14 aasta. Selle aja jooksul ei ole detailplaneeringut vastu võetud ja menetlemise jooksul pole huvitatud isiku poolt Narva Linnavalitsuse Arhitektuuri- ja Linnaplaneerimise Ametile esitatud täiendavat dokumentatsiooni. Planeeringu lähteülesanne on aegunud ning ei ole kooskõlas Narva Linnavolikogu 24.01.2013 otsusega nr 3 kehtestatud Narva linna üldplaneeringuga.

Ehitusseadustiku ja planeerimisseaduse rakendamise seaduse § 1 lõike 4 kohaselt enne käesoleva seaduse jõustumist algatatud detailplaneeringu menetlus viiakse lõpule hiljemalt 2018. aasta 1. juuliks.

Nimetatud aja möödudes peab kohalik omavalitsus tegema detailplaneeringu kehtestamise või kehtestamata jätmise otsuse. Tähtaja kehtestamine aitab tagada, et detailplaneeringute koostamine toimuks mõistliku aja jooksul ega jääks venima. Planeerimisseaduse § 129 lõike 1 kohaselt võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus. Planeerimisseaduse § 124 lõike 2 kohaselt on detailplaneeringu eesmärk eelkõige üldplaneeringu elluviimine ja planeeringualale ruumilise terviklahenduse loomine.

Antud juhul detailplaneeringu menetlemine rohkem kui 10 aasta ei ole mõistlik menetlus ja ei saa tagada nõutud ruumilist planeerimist.

Tallinna mnt 81 läänepoolse maa-aladetailplaneeringu algatanud Elke Rakvere AS (endise nimega HAT-Auto AS) on teavitatud vastavast olukorrast nii ameti kodulehel ilmunud teate kui ka ajalehtedes “Põhjarannik” ja “Gorod” kuulutuste kaudu. Elke Rakvere AS -i teavitati täiendavalt digiallkirjastatud kirja kaudu ning nende esindaja kinnitas 1. novembril 2018 saadetud digiallkirjastatud vastuses, et Elke Rakvere AS taotleb Tallinna mnt 81 läänepoolse maa-aladetailplaneeringu menetluse lõpetamist.

Ülaltoodud asjaoludest lähtuvalt tuleb Narva Linnavolikogu 25.03.2004 otsuse nr 31/30 „Tallinna mnt 81 läänepoolse maa-ala detailplaneeringu algatamine**” alusel algatatud** Tallinna mnt 81 läänepoolse maa-ala detailplaneeringu menetlemine lugeda algataja sooviavalduse alusel lõpetatuks.

**2. Õiguslikud alused**

2.1. Haldusmenetluse seaduse § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

2.2. Planeerimisseaduse § 129 lõike 1 punkti 2 kohaselt detailplaneeringu koostamise võib lõpetada, kui kinnisasja omanik esitab taotluse detailplaneeringu koostamise lõpetamiseks.

**3. Otsus**

Tunnistada kehtetuks Narva Linnavolikogu 25.03.2004 otsus nr 31/30 „Tallinna mnt 81 läänepoolse maa-ala detailplaneeringu algatamine**”** ning lõpetada Tallinna mnt 81 läänepoolse maa-ala detailplaneeringu menetlemine.

**4. Rakendussätted**

4.1 Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Narva Linnaleht” ning ameti veebilehel.

4.2 Käesolev otsus jõustub teatavakstegemisest.

4.3 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

Linnavolikogu esimees

Irina Janovitš